Prije godinu dana sam često sanjao isti san.
Sanjao bih da hodam u šumi sa vodičem,
koji bi se sageo, ubrao cvijet sa zemlje,
i rekao: "Ovo je otrov."
Onda bi vodič prstom pokazao na drugu biljku u šumi,
i rekao: "Ali ono tamo je protuotrov, to je lijek za ovaj otrov."
I tada mi je rekao jednu vrlo jednostavnu istinu.
Rekao je: "U prirodi, gdje god da je otrov,
u blizini raste i lijek."
To je istina za prirodu: gdje god da je otrov,
tu protuotrov ili lijek raste u istom okruženju.
Ja vjerujem da je to jednako istinito i za naš um.
Ako imamo otrov, ili neku negativnu misao u našem umu,
protuotrov za takvo nešto se nalazi u blizini.
Ali je puno teže upravljati kroz čovjekov um, nego kroz šumu,
pogotovo bez potrebnih alata, ili bez potrebnog vodiča.
Isto u to vrijeme, prije godinu dana,
počeo sam viđati jednog klijenta hipnoze; zvati ćemo ga Martin.
Martin je bio kompulzivni potrošač.
Kada god bi dobio nešto para, čak i kada je bio u dugovima,
odmah bi potrošio te pare.
Zbog tog problema je Martin godinama išao kod terapeuta,
ali bez uspjeha.
Martinov potrošački problem je poticao iz ograničenog vjerovanja,
negativnog vjerovanja,
vjerovanja koje ga je uvjerilo da on ne zaslužuje te pare.
Kada god dobije pare, potroši ih ubrzo.
Svi mi imamo ovakva uvjerenja: vjerujemo da se ne možemo promijeniti,
vjerujemo da ne možemo postići neki cilj, ili naučiti neku novu vještinu.
I ta negativna vjerovanja se ispoljavaju u negativne navike.
Navike, kao na primjer odustajanje prije nego što pokušamo,
ili se bojimo neuspjeha toliko, da ne želimo pokušati.
To su naši otrovi.
Ali protuotrov je u blizini.
Većina nas jednostavno ga nikada i ne potraži.
Ali da bismo razumijeli kako da prevaziđemo sva ta negativna vjerovanja,
moramo prvo razumijeti šta to stvara naša vjerovanja.
Ovo sam pronašao.
Ono na šta se fokusirate utječe na vaša vjerovanja,
i ono u šta vjerujete, utječe na vašu realnost.
Sve naše realnosti su u potpunosti subjektivne.
One su pod utjecajem onoga što mi odaberemo vidjeti u svijetu.
Tako da, ako bih pitao svakog od vas
da svaki dan u godini
napišete listu svega u vašem životu
što vas čini nesretnim, što vas čini depresivnim ili mizernim,
i da vas onda pitam na kraju te godine
kakav kvalitet života vjerujete da vodite,
većina vas bi mi odgovorila: "Grozan!".
I naravno da bi, jer bi se samo fokusirali na ono najgore,
počeli bi vjerovati u najgore,
i vaša realnost bi se ispoljila na takav način.
Naša vjerovanja su naše navike:
ono na što se fokusirate se pretvori u vjerovanje,
ono u što vjerujete se pretvori u naviku,
i vaše navike se pretvore u vašu stvarnost.
U ovom smislu, naše realnosti su u potpunosti pod našom kontrolom.
Ali toliko često naša vjerovanja i naše navike nam postanu duboko ukorijenjeni
da ih bude skoro nemoguće ispraviti,
skoro nemoguće promijeniti.
I ovdje vjerujem da hipnoza ulazi u igru.
Hipnoza nam omogućuje da brzo i jednostavno promijenimo naš fokus,
naša uvjerenja, naše navike,
i na kraju, da promijenimo naše realnosti.
Hipnoza omogućuje našim stvarnostima da rade kao glina u našim rukama,
kako bi odgovarala kalupu kojeg želimo vidjeti.
Taj prostor je nevjerovatan.
Ali šta je hipnoza?
Kako ona funkcioniše?
Drago mi je što ste pitali.
Hipnoza je izmjenjeno stanje svijesti.
Nalazi se na rubu između budnog stanja i uspavanosti.
Niste baš budni, ali niste ni skroz zaspali.
Ovo doživljavate skoro svaku noć.
U naučnim i zdravstvenim istraživanjima o hipnozi, pronađeno je
da postoje dva dijela mozga koja su aktivna tokom hipnoze:
prvi dio koji kontroliše potpunu koncentraciju,
i drugi dio koji kontroliše potpuno opuštanje.
U daljim istraživanjima, otkriveno je da lijeva hemisfera mozga,
dio koji je zadužen za kritičko i analitičko razmišljanje,
je manje aktivna;
ali desna hemisfera mozga,
dio koji je zadužen za kreativnost, fluidnost misli,
podsvijest i san, je više aktivna.
Šta to znači?
To znači da je hipnoza prostor gdje ste nesmetni,
opušteni, fokusirani,
gdje imate kreativnost i fluidnost misli.
Poznavajući sada sve ovo, vratimo se na slučaj Martina i njegovog problema.
Martinov problem je poticao od negativne asocijacije sa parama.
Asocijacija sa parama.
Kada god dobije pare, Martin ima negativan osjećaj u vezi sa njima.
Vrlo je teško ukloniti asocijacije,
puno je lakše dodati asocijacije.
Na primjer, možete asocirati udoban osjećaj sa kolačićima vaše majke.
Ali da ja sada stanem ovdje na pozornicu i počnem paliti vatromet
dok jedem kolačiće, vi biste dobili novu asocijaciju na kolačiće.
Ali šta je sa vašom majkom?
Ta asocijacija bi još bila tu, samo biste dobili novu.
Znači: puno je lakše dodati asocijacije. To smo učinili sa Martinom.
Pod stanjem hipnoze, dodao sam treću asocijaciju za Martina.
Ovo sam dodao: okret u smjeru kazaljke na satu.
Vrlo, vrlo jednosatvno.
Sve što smo trebali uraditi je reći pogodne hipnotičke prijedloge,
i učiniti ovo: preusmjeriti okret.
Doslovce, tako što smo preusmjerili okret i rekli odgovarajuće hipnotičke prijedloge
rekonstruisali smo Martinovu emociju,
i doslovce, okrenuli smo emociju, što je onda okrenulo i osjećaj.
Tako što dodamo treću asocijaciju, i rekonstruišemo je,
možemo okrenuti osjećaj.
I sada, Martin asocira pare sa dobrim osjećajima.
Ovo je jako mala i jednostavna promjena,
koja je vremenom donijela mnogo većih promjena
i mnogo novih početaka u Martinovom životu.
Ovo je jako jednostavna ali znatno efikasna tehnika.
I to je samo mali dio teme o hipnozi.
Od malih nogu smo naučeni
da je naš um kompleksan i suviše uvojit da bi se upravljalo njime.
To jednostavno nije istina.
Hipnoza dozvoljava našem umu da bude jednostavan, otvoren, i podesiv.
Hipnoza nam omogućuje i daje potrebne alate -
psihološki Švicarski nož -
ne samo za preživljavanje, nego i upravljanje našim umom
da bismo našli lijekove za naše osobne otrove.
Kvalitet ovog života je utvrđen našim vladanjem sobstvenih misli.
Želim da razumijete i znate
da svako negativno uvjerenje, ili navika, ili stanje duha u kojem ste trenutno
može u potpunosti biti promijenjeno i prevaziđeno,
koristeći moć vašeg sopstvenog uma.
Sve što trebate učiniti je pronaći potreban alat i potrebnog vodiča.
(Aplauz)